ระเบียบเทศบาลเมืองสองพี่น้องระเบียบเทศบาลเมืองสองพี่น้องว่าด้วยการดำเนินงานชุมชนของเทศบาลพ.ศ.๒๕๕๒[๑] โดยที่เป็นการสมควรปรับปรุงระเบียบเทศบาลเมืองสองพี่น้องว่าด้วยการดำเนินงานชุมชนของเทศบาลเพื่อให้งานของเทศบาลเป็นไปด้วยความเรียบร้อยและเหมาะสมยิ่งขึ้นอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ. ๒๔๙๖แก้ไขเพิ่มเติมถึงฉบับที่ ๑๒ พ.ศ. ๒๕๔๖นายกเทศมนตรีเมืองสองพี่น้องจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลเมืองสองพี่น้องว่าด้วยการดำเนินงานชุมชนของเทศบาล พ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศโดยเปิดเผยณ สำนักงานเทศบาลเมืองสองพี่น้องเป็นต้นไปข้อ ๓ให้ยกเลิกระเบียบเทศบาลเมืองสองพี่น้องว่าด้วยการดำเนินงานชุมชนของเทศบาล พ.ศ. ๒๕๕๑ข้อ ๔ในระเบียบนี้เทศบาล หมายความว่าเทศบาลเมืองสองพี่น้องชุมชน หมายความว่าชุมชนที่เทศบาลจัดตั้งขึ้นหรือประชาชนร้องขอให้มีการจัดตั้งขึ้นโดยนายกเทศมนตรีเป็นผู้ประกาศจัดตั้งชุมชนสมาชิกชุมชน หมายความว่าผู้อยู่อาศัยในชุมชนนั้นกรรมการชุมชน หมายความว่าบุคคลที่นายกเทศมนตรีประกาศแต่งตั้งเป็นกรรมการชุมชนตามระเบียบนี้ที่ปรึกษาคณะกรรมการชุมชน หมายความว่าผู้อาวุโสหรือผู้ชำนาญการพิเศษด้านต่าง ๆ ซึ่งคณะกรรมการชุมชนได้เชิญมาเป็นที่ปรึกษาและได้รับแต่งตั้งจากนายกเทศมนตรีนายกเทศมนตรี หมายความว่านายกเทศมนตรีเมืองสองพี่น้อง หรือผู้ที่นายกเทศมนตรีเมืองสองพี่น้องมอบหมายคณะผู้บริหารท้องถิ่น หมายความว่านายกเทศมนตรีเมืองสองพี่น้อง รองนายกเทศมนตรีเมืองสองพี่น้องที่ปรึกษานายกเทศมนตรีเมืองสองพี่น้อง และเลขานุการนายกเทศมนตรีเมืองสองพี่น้องหมวด๑วัตถุประสงค์ ข้อ ๕ให้มีการจัดตั้งและประกาศแต่งตั้งคณะกรรมการชุมชนทำหน้าที่พัฒนาและประสานงานกับทางเทศบาล และหน่วยงานอื่นที่เกี่ยวข้องโดยมีวัตถุประสงค์ ดังนี้(๑)เพื่อสร้างความเข้าใจอันดีระหว่างผู้อยู่อาศัยในชุมชนดำเนินการพัฒนาตนเองเกี่ยวกับความเป็นอยู่ด้านเศรษฐกิจ สังคม ประเพณี วัฒนธรรมสิ่งแวดล้อม(๒) เพื่อส่งเสริมให้มีการใช้ทรัพยากรในชุมชนให้เกิดประโยชน์ต่อการพัฒนาให้มากที่สุด(๓)เพื่อส่งเสริมให้รู้จักสิทธิและหน้าที่ของตนตามระบอบประชาธิปไตย(๔)เพื่อส่งเสริมให้เข้าใจความจำเป็นพื้นฐานในการพัฒนาคุณภาพชีวิต และกิจกรรมต่าง ๆ ที่จะดำเนินการในชุมชนเพื่อนำไปสู่การพัฒนาตนเองและการมีส่วนร่วมในการแก้ไขปัญหาของชุมชนหมวด๒การจัดตั้งชุมชน ข้อ ๖ให้เทศบาลประกาศจัดตั้งชุมชนขึ้นภายในเขตเทศบาลตามลักษณะที่กำหนดขอบเขตพื้นที่ของชุมชนตามระเบียบนี้โดยพิจารณาถึงความสะดวกในการปกครองดูแลการพัฒนาชุมชนเป็นประมาณข้อ ๗ในการที่จะกำหนดขอบเขตพื้นที่ของชุมชนต่างๆ ให้พิจารณาแบ่งเขตชุมชนตามสภาพพื้นที่ หรือแนวถนน หรือแม่น้ำลำคลองหรืออาคารเรือนแถวเดียวกัน หรือมีลักษณะเป็นเขตพื้นที่เดียวกันหรือตามความเหมาะสมโดยได้รับความเห็นชอบจากนายกเทศมนตรีหมวด๓กรรมการชุมชน ข้อ ๘ในชุมชนหนึ่งให้มีกรรมการชุมชนจำนวน๑๕ คน ซึ่งมาจากการแต่งตั้งโดยนายกเทศมนตรีหรือประชุมประชาคมคัดเลือกหรือทั้งสองวิธีรวมกันแต่เมื่อรวมกันแล้วต้องไม่เกิน ๑๕ คนโดยให้อยู่ในดุลยพินิจของนายกเทศมนตรีที่จะเป็นผู้กำหนดว่าที่มาของกรรมการชุมชนในแต่ละชุมชนนั้นๆ ควรจะได้มาโดยวิธีใด ทั้งนี้ ให้พิจารณาถึงความพร้อมความเหมาะสมและสภาพความจำเป็นของแต่ละชุมชน ณ สถานการณ์ปัจจุบันข้อ ๙ในกรณีที่เทศบาลกำหนดให้มีการประชุมประชาคมคัดเลือกกรรมการชุมชนให้กำหนดการประชุมประชาคมคัดเลือกล่วงหน้าเป็นเวลาไม่น้อยกว่า๗ วัน พร้อมทั้งประชาสัมพันธ์ให้ประชาชนในชุมชนได้ทราบด้วยข้อ ๑๐หลักเกณฑ์และวิธีการคัดเลือกกรรมการชุมชนให้เป็นไปตามที่เทศบาลประกาศกำหนดข้อ ๑๑กรรมการชุมชนซึ่งมาจากการแต่งตั้งโดยนายกเทศมนตรีหรือจากการประชุมประชาคมคัดเลือกให้มีวาระการดำรงตำแหน่งคราวละ๒ ปี นับแต่วันที่เทศบาลประกาศเป็นต้นไปข้อ ๑๒กรรมการชุมชนต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่า ๒๕ปีบริบูรณ์ในวันที่มีการแต่งตั้งหรือประชุมประชาคมคัดเลือก(๓)มีชื่ออยู่ในทะเบียนบ้านในเขตเทศบาลไม่น้อยกว่าหนึ่งปีในวันที่มีการแต่งตั้งหรือประชุมประชาคมคัดเลือก(๔) เป็นผู้มีความจงรักภักดีต่อชาติ ศาสนาและพระมหากษัตริย์(๕)เป็นผู้ที่ประกอบอาชีพสุจริตไม่ประพฤติตนเป็นภัยต่อสังคม(๖) เป็นผู้เสียสละตั้งใจจริง มีความรับผิดชอบไม่หวังหรือแสวงหาผลประโยชน์ตอบแทนใด ๆ เพื่อตนเองหรือผู้อื่นโดยมิชอบ(๗) ไม่เป็นพระภิกษุ สามเณร นักพรต หรือนักบวช(๘)ไม่เป็นผู้ที่เคยได้รับโทษจำคุกโดยคำพิพากษาถึงที่สุดให้จำคุกตั้งแต่ ๒ปีขึ้นไปและพ้นโทษมาแล้วไม่ถึง ๓ ปีนับถึงวันที่มีการแต่งตั้งหรือประชุมประชาคมคัดเลือกเว้นแต่ในกรณีความผิดอันได้กระทำโดยประมาท(๙) ไม่เป็นบุคคลล้มละลายข้อ ๑๓ผู้มีสิทธิออกเสียงคัดเลือกคณะกรรมการชุมชน มีคุณสมบัติ ดังนี้(๑) มีสัญชาติไทย(๒) อายุไม่ต่ำกว่า ๑๘ ปีบริบูรณ์ในวันประชาคมคัดเลือก(๓) มีชื่ออยู่ในทะเบียนบ้านในชุมชนที่จะมีการคัดเลือกนั้น(๔) เป็นผู้มีความจงรักภักดีต่อชาติ ศาสนาและพระมหากษัตริย์(๕) เป็นผู้เสียสละตั้งใจจริง มีความรับผิดชอบไม่หวังหรือแสวงหาผลประโยชน์ตอบแทนใด ๆ เพื่อตนเอง หรือหมู่คณะโดยมิชอบข้อ ๑๔กรรมการชุมชนพ้นจากตำแหน่งเมื่อ(๑) ตาย(๒) ลาออกและได้รับอนุมัติจากนายกเทศมนตรี(๓) ขาดคุณสมบัติข้อหนึ่งข้อใดตามข้อ ๑๒(๔) ถึงคราวออกตามกำหนดวาระ(๕)คณะผู้บริหารท้องถิ่นมีมติให้ออกเพราะประพฤติตนไม่เหมาะสม(๖) นายกเทศมนตรีประกาศยุบคณะกรรมการชุมชนข้อ ๑๕เมื่อกรรมการชุมชนพ้นจากตำแหน่งไม่ว่ากรณีใดๆ นอกจากถึงคราวออกตามวาระให้นายกเทศมนตรีแต่งตั้งบุคคลที่มีคุณสมบัติตามข้อ ๑๒เป็นกรรมการชุมชนแทนตำแหน่งที่ว่างและให้ผู้ที่ได้รับการแต่งตั้งอยู่ในตำแหน่งเท่ากับระยะเวลาการดำรงตำแหน่งที่เหลืออยู่ของผู้ที่ตนแทนในกรณีที่กรรมการชุมชนพ้นจากตำแหน่งเพราะครบวาระให้นำความในข้อ ๘, ๙, ๑๐ และ ๑๑มาใช้บังคับโดยอนุโลม ทั้งนี้ ในระหว่างที่ยังไม่มีการแต่งตั้งหรือประชุมประชาคมคัดเลือกคณะกรรมการชุมชนชุดใหม่ให้นายกเทศมนตรีแต่งตั้งผู้ปฏิบัติงานแทนคณะกรรมการชุมชนชุดเดิมที่ครบวาระโดยให้ผู้ได้รับการแต่งตั้งดำรงตำแหน่งไปจนกว่าจะมีคณะกรรมการชุมชนชุดใหม่ขึ้นมาแทนข้อ ๑๖นายกเทศมนตรีมีอำนาจยุบคณะกรรมการชุมชน และให้มีการจัดตั้งหรือคัดเลือกคณะกรรมการชุมชนขึ้นใหม่ให้เป็นไปตามระเบียบนี้หมวด๔คณะกรรมการชุมชน ข้อ ๑๗ให้บุคคลที่ได้รับการแต่งตั้งหรือประชุมประชาคมคัดเลือกเป็นกรรมการชุมชนทำการคัดเลือกกันเองให้กรรมการชุมชนดำรงตำแหน่งต่างๆ ดังนี้(๑) ประธานกรรมการชุมชน(๒) รองประธานกรรมการชุมชน(๓) เลขานุการกรรมการชุมชน(๔) เหรัญญิก(๕) กรรมการชุมชนฝ่ายต่าง ๆ ได้แก่ ฝ่ายปกครองฝ่ายพัฒนา ฝ่ายการคลัง ฝ่ายการศึกษา ฝ่ายสาธารณสุข ฝ่ายสวัสดิการสังคมฝ่ายป้องกันและรักษาความสงบเรียบร้อย ฝ่ายประชาสัมพันธ์ ฝ่ายสตรีและแม่บ้านฝ่ายกีฬาและนันทนาการ ฝ่ายเด็กและเยาวชนหรือตามที่คณะกรรมการชุมชนเห็นเป็นการสมควรให้มีฝ่ายต่าง ๆอำนาจและหน้าที่ของผู้ดำรงตำแหน่งต่าง ๆตามวรรคหนึ่งให้เป็นไปตามที่เทศบาลประกาศกำหนดข้อ ๑๘เมื่อคณะกรรมการชุมชนพ้นจากตำแหน่งเพราะครบวาระให้คณะกรรมการชุมชนส่งมอบงานและทรัพย์สินที่เป็นของส่วนรวมในชุมชนให้กับเทศบาลภายใน๑๕ วัน เพื่อดูแลรักษาไว้จนกว่าจะมีคณะกรรมการชุมชนชุดใหม่มาเข้ารับหน้าที่แทนข้อ ๑๙การประชุมคณะกรรมการชุมชนทุกครั้งต้องมีกรรมการมาประชุมเกินกว่ากึ่งหนึ่งของคณะกรรมการชุมชนทั้งหมดจึงเป็นองค์ประชุมข้อ ๒๐การลงมติของคณะกรรมการชุมชนให้ถือเอามติเสียงข้างมากเป็นเกณฑ์กรรมการคนหนึ่งมีสิทธิออกเสียงได้หนึ่งเสียงในกรณีที่คะแนนเสียงเท่ากันให้ประธานในที่ประชุมมีสิทธิออกเสียงชี้ขาดหมวด๕หน้าที่ของคณะกรรมการชุมชน ข้อ ๒๑ให้คณะกรรมการชุมชนมีหน้าที่ ดังนี้(๑) ดำเนินการพัฒนาชุมชนทั้งทางด้านกายภาพเศรษฐกิจ สังคมโดยการมีส่วนร่วมของประชาชนและระดมทรัพยากรในชุมชนมาใช้ให้เกิดประโยชน์สูงสุด(๒) บำรุงรักษาไว้ซึ่งชาติ ศาสนา พระมหากษัตริย์(๓)เสริมสร้างความสามัคคีของผู้ที่อาศัยอยู่ในชุมชน เพื่อร่วมกันรับผิดชอบในหน้าที่ของตนเองและชุมชน(๔) ส่งเสริมขนบธรรมเนียม วัฒนธรรม ศีลธรรมและประเพณีอันดีงาม(๕) ดูแลทรัพย์สินสาธารณะของชุมชน และของแผ่นดิน(๖) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม(๗) เป็นผู้นำและแกนกลางในการพัฒนาชุมชนและแก้ไขปัญหาต่าง ๆ ที่เกิดขึ้นในชุมชน(๘)เสนอแนะแนวทางการแก้ไขปัญหาความเดือดร้อนของประชาชนในชุมชนตลอดจนชี้แนะแนวทางในการพัฒนาชุมชนของตน(๙)ให้ความร่วมมือในการดำเนินงานในเรื่องที่เทศบาลหรือหน่วยงานราชการที่เกี่ยวข้องร้องขอ(๑๐) รับเรื่องราวร้องทุกข์ของคนในชุมชนในกรณีที่สามารถแก้ไขปัญหาได้ให้ดำเนินการแก้ไขปัญหาหากไม่สามารถแก้ปัญหาได้ให้รายงานนายกเทศมตรีเพื่อดำเนินการแก้ไขปัญหาต่อไป(๑๑) ดำเนินการอื่น ๆ ตามที่เห็นสมควร ทั้งนี้ ต้องเป็นไปเพื่อประโยชน์ของส่วนรวม(๑๒) ดำเนินการอื่นตามที่นายกเทศมนตรีมอบหมายหมวด๖ที่ปรึกษาคณะกรรมการชุมชน ข้อ ๒๒ให้นายกเทศมนตรีแต่งตั้งที่ปรึกษาคณะกรรมการชุมชนของแต่ละชุมชนตามที่คณะกรรมการชุมชนเสนอจำนวน ๓ คนโดยให้มีวาระในการดำรงตำแหน่งเท่ากับวาระในการดำรงตำแหน่งของกรรมการชุมชนข้อ ๒๓ให้นำความในข้อ ๑๒มาใช้บังคับโดยอนุโลมกับที่ปรึกษาคณะกรรมการชุมชนข้อ ๒๔ให้ที่ปรึกษาคณะกรรมการชุมชนมีหน้าที่แนะนำให้คำปรึกษา และสนับสนุนการดำเนินงานแก่คณะกรรมการชุมชนข้อ ๒๕ให้นำความในข้อ ๑๔มาใช้บังคับโดยอนุโลมกับกรณีการพ้นจากตำแหน่งของที่ปรึกษาคณะกรรมการชุมชนข้อ ๒๖เมื่อที่ปรึกษาคณะกรรมการชุมชนพ้นจากตำแหน่งไม่ว่ากรณีใดๆ นอกจากถึงคราวออกตามวาระให้นายกเทศมนตรีแต่งตั้งบุคคลที่มีคุณสมบัติตามข้อ ๑๒เป็นที่ปรึกษาคณะกรรมการชุมชนแทนตำแหน่งที่ว่าง และให้ผู้ที่ได้รับการแต่งตั้งอยู่ในตำแหน่งเท่ากับระยะเวลาการดำรงตำแหน่งที่เหลืออยู่ของผู้ที่ตนแทนในกรณีที่ที่ปรึกษาคณะกรรมการชุมชนพ้นจากตำแหน่งเพราะครบวาระ ให้นำความในข้อ ๒๒ มาใช้บังคับโดยอนุโลมหมวด๗เบ็ดเตล็ด ข้อ ๒๗ให้คณะกรรมการชุมชนจัดทำแผนชุมชนทั้งนี้ เพื่อประโยชน์ในการจัดทำโครงการขอรับเงินอุดหนุนจากรัฐบาลและเป็นแนวทางในการพัฒนาชุมชนให้เจริญก้าวหน้าต่อไปข้อ ๒๘ชุมชนอาจมีรายได้ในกรณีต่าง ๆ ดังนี้(๑) เงินและทรัพย์สินอื่นที่มีผู้อุทิศให้(๒)ได้รับเงินอุดหนุนจากเทศบาลหรือหน่วยงานอื่นของรัฐจัดสรรให้(๓) จากทรัพย์สินของชุมชน(๔) จากการจัดกิจกรรมอื่น ๆ ที่คณะกรรมการชุมชนจัดขึ้นข้อ ๒๙การเก็บรักษาเงินให้กรรมการชุมชนอย่างน้อย๓ คน ตามที่คณะกรรมการชุมชนมอบหมายเป็นผู้นำเงินไปฝากธนาคารใดธนาคารหนึ่งให้กรรมการฝ่ายการคลังเป็นผู้จัดการทำบัญชีการรับ - จ่าย และเก็บรักษาบัญชีเงินฝากการถอนเงินให้กรรมการชุมชนที่ได้รับมอบหมายอย่างน้อย ๒ ใน ๓ คนลงลายมือชื่อถอนเงินข้อ ๓๐ให้ประธานกรรมการชุมชนเรียกประชุมคณะกรรมการชุมชนเพื่อวางระเบียบเกี่ยวกับการเงินและทรัพย์สินของชุมชนตามสภาพและความเหมาะสมของชุมชนนั้น ๆระเบียบดังกล่าวต้องได้รับมติเห็นชอบของที่ประชุมไม่น้อยกว่า ๒ ใน ๓ ของคณะกรรมการชุมชนทั้งหมดที่มาประชุมข้อ ๓๑ในกรณีที่มีผู้บริจาคทรัพย์สินให้แก่ชุมชนให้หัวหน้าฝ่ายการคลังหรือหัวหน้าฝ่ายอื่น ๆที่ได้รับมอบหมายจากคณะกรรมการชุมชนตรวจรับลงบัญชีไว้เป็นหลักฐานเสร็จแล้วดำเนินการตามวัตถุประสงค์ของผู้บริจาคต่อไปข้อ ๓๒ให้คณะกรรมการชุมชนจัดทำบัญชีพัสดุของชุมชนโดยมีประธานกรรมการชุมชน กรรมการฝ่ายการคลัง และกรรมการชุมชนจากฝ่ายอื่นอย่างน้อย๑ คน เป็นผู้รับผิดชอบข้อ ๓๓ให้นายกเทศมนตรีรักษาการตามระเบียบนี้และให้มีอำนาจตีความวินิจฉัยปัญหากำหนดหลักเกณฑ์ และวิธีปฏิบัติ เพื่อดำเนินการให้เป็นไปตามระเบียบนี้ข้อ ๓๔การแก้ไขเพิ่มเติมระเบียบนี้จะกระทำได้ต่อเมื่อได้รับความเห็นชอบจากนายกเทศมนตรีประกาศณ วันที่ ๑ มิถุนายน พ.ศ. ๒๕๕๒วิโรจน์คณูวัฒนานายกเทศมนตรีเมืองสองพี่น้องปริยานุช/ผู้จัดทำ๑๖ธันวาคม ๒๕๕๒นันท์นภัสร์/ตรวจ๑๖ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๘ ง/หน้า ๑/๙ ธันวาคม ๒๕๕๒